70. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ42/941 της 1/15 Απρ. 1980 (ΦΕΚ Β’ 372) Περί αυξήσεως των υπό του Ταμείου Συντάξεως και Αυτασφαλίσεως Υγειονομικών καταβαλλομένων συντάξεων. ΄Εχοντας υπόψη: 1.Τις διατάξεις της παρ. 2 του άρθρ. 7 του Νόμ. 982/1979 «περί τροποποιήσεως και συμπληρώσεως της περί Τ.Σ.Α.Υ. νομοθεσίας και ετέρων τινών διατάξεων» (ΦΕΚ 239/10.10.1979 τ.Α’). 2.Το άρθρ. 30 του Νόμ. 1027/20.2.1980 «περί τροποποιήσεως και συμπληρώσεως της περί Τ.Ε.Β.Ε. νομοθεσίας και ετέρων τινών διατάξεων» (ΦΕΚ 49/26.2.1980 τ.Α’). 3.Τη Δ3/2087/1977 Κοινή απόφαση του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών (Φ.Ε.Κ. 1278/77 τ.Β’). 4.Την 38/23.1.1980 απόφαση του Δ.Σ. του Ταμείου η οποία έχει ληφθεί κατά την συνεδρίαση της 15.1.1980. 5.Την γνώμη του παρά το Υπουργείο Κοινωνικών Υπηρεσιών λειτουργούντος Συμβουλίου Κοινωνικής Ασφαλείας  τη ληφθείσα κατά την 44/20.2.1980 συνεδρίαση αυτού της Κ’ περιόδου, εγκρίνουμε: Την 38/23.1.1980 απόφαση του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών περί αυξήσεως από 1ης Ιαν. 1980 των καταβαλλομένων από το εν λόγω Ταμείο συντάξεων, κατά γενικό ποσοστό 20% επί των ποσών που έχουν διαμορφωθεί μετά την εφαρμογή και των διατάξεων της πρώτης περιπτώσεως της παρ. 1 του άρθρ. 7 του Νόμ. 982/1979. 